 **О Б Щ И Н С К И С Ъ В Е Т Б О Р О В А Н**

3240 Борован, ул. „Освобождение" №1, тел.: (09147) 9404, www. borovan.bg

obs-borovan@abv.bg



**Постоянна комисия по**

**„Бюджет и финанси, развитие на местното самоуправление и законност“**

**П Р О Т О К О Л**

**№ 5**

**от 29. 04. 2024 г.**

Днес**, 29. 04. 2024 г.**/понеделник/, в Заседателната зала на Общински съвет – Борован, ул.“ Освобождение“ №1 се проведе заседание на комисията.

Заседанието започна в 10:00 ч.

Присъстват – 3 /три/ броя членове.

Има кворум за провеждане на заседанието.

Съставът на Комисията търпи две промени, съответно с Решение № 50 от 23.02.2024 г. на ОбС – Борован: от 5/пет/ на 4/четири/ броя членове, и с Решение № 72 от 29.03.2024 г. на ОбС – Борован: от 4 /четири/ на 3/три/ броя членове.

Поименният състав на комисията към 29.04.2024 г. е както следва:

1. Пламен Петров – Председател;
2. Цено Цоловски – Член;
3. Пламен Методиев – Член.

**На заседанието присъстваха още:**

Г-н Иван Костовски – Кмет на Община Борован;

Г-н Петър Петров – Председател на ОбС – Борован.

Заседанието се откри и се ръководи от председателя на комисията – г- н Пламен Петров.

Г-н Пламен Петров даде думата по точка 1 от дневен ред, но не постъпиха питания.

По т. 2 от дневен ред - Информация за осъществените читалищни дейности и справка за изразходените бюджетни средства през 2023 г. на Народно читалище „Цани Иванов 1907“ с. Борован – г-н И. Костовски пожела разяснение.

Г-н Пламен Петров поясни, че част от Информацията съдържа организация на фестивалите. Г-н Петров отправи запитване към г-н И. Костовски относно стойността на сметките за електроенергия и водоснабдяване, която е в размер на 0.00 лв. в отчетите на читалищата в с. Нивянин и в с. Добролево.

Г-н И. Костовски заяви, че ще предостави отговор на заседанието.

Г-н Пламен Петров, след като даде думата за питания, мнения и становища по точките от дневен ред, обяви, че няма други питания относно т. 2, т. 3,т. 4 и т. 5 от дневния ред.

По т.6 – Отчет от Павлин Савов – Лицензиран горски към Община Борован, относно: Стопанисване и опазване на общинската гора – г-н И. Костовски разясни, че няма как да се опази гората. Относно „Шаварна“, г-н Костовски поясни, че идеята му е да се обяви за продажба, за да може от придобитите дивиденти да се изгради БКС отново, и да разполага със собствена база; може да се построи хале, където да се съхраняват машини и инструменти, може някои от контейнерите за отпадъци да се ремонтират там.

Г-н Ц. Цоловски отправи запитване каква е пазарната цена на декар в момента.

Г-н Петър Петров заяви, че това не е гора.

По т. 7 - Докладни записки.

Относно майските празници, г-н Пламен Петров съобщи, че майският фестивал ще се проведе на 18 май, поканени са представители на много читалища, участват и деца от училища и детски градини.

Г-н И. Костовски обяви, че на 21 май ще има музикален концерт с изпълнители Борис Султарийски и Цветелина Грахич.

Г-н И. Костовски заяви, че на 29 май ще присъства в с. Нивянин.

Относно третата докладна – Бракуването на печки, г-н Костовски заяви, че са бракувани, но документите не са изрядни.

Относно последната докладна – Отчисления по чл. 64 от ЗУО за осигуряване на собствено участие при закупуване на допълнителна техника, необходима за стартиране на експлоатация на обект:“Изграждане на инсталация за предварително третиране и инсталации за компостиране, в рамките на РСУО – регион Оряхово“ – г-н Костовски поясни, че г-жа В. Вълкова – Заместник- кмет на Община Борован – ще разясни на заседанието какво точно се има предвид, като сподели, че тази сделка не е изгодна за община Борован. Относно отпадъците, г-н Костовски заяви, че е налице оферта от А1 – финансиране – камион, който събира отпадъка само от 100 % пълни контейнери, което се отчита с вграден в контейнера чип, подаващ информация до камиона. Колкото до Оряхово, дружеството още не е започнало да работи, а ние трябва да внесем таксите за три месеца напред, което е на стойност около 22 000 лв.

Г-н Пламен Петров отправи запитване дали има начин да излезем от тази ситуация.

Г-н Костовски в отговор поясни, че тази инсталация изисква нов камион и нови контейнери; и че търси начин да излезе от този капан.

По т. 8 – Организационни - г-н П. Петров съобщи, че имаме получени нови писма, едно от които е предложение за онлайн обучение на 15 май чрез ZOOM. Г-н Петров предложи да се организира почистване на селото заради събора на 22 май.

Г-н Пламен Петров закри заседанието в 10:35 ч.

Председател: ……………………..…….. (……………………..…………………………….….)

*(подпис) (име, фамилия)*

Зам. – председател: …………………….. (…………………………………...………………….)

*(подпис) (име, фамилия)*

Членове: 1. ……………………………… (…………………………………...………………….)

*(подпис) (име, фамилия)*

2. ……………………………… (…………………………………...………………….)

*(подпис) (име, фамилия)*

3. ……………………………… (…………………………………...………………….)

*(подпис) (име, фамилия)*